text: Hvor er vinderen af de 12,5 millioner kroner?
  17 marts 2016 kl. 16.03
  Nysgerrige er hele dagen strømmet til kiosken Petit i Sønderborg. Alle er nysgerrige efter at vide, hvem den nyslåede lotto-millionær mon er.
  "Det var desværre ikke denne kupon, der er 12.5 millioner kroner værd", sådan har indehaveren  af tobakskiosken Petit i Sønderborg, kent Hansen sagt mange gange i dag, siden det blev kendt at vinder-kuponnen af denne uges store lottogevinst er købt i hans butik.
  Til gengæld er der en person fra Sønderborg og omegn, der har været rigtig heldig i lotto, men endnu ikke ved at at vedkommende har vundet 12.5 millioner kroner i denne uges lotto.
  Det er første gang indehaveren af kiosken Petit på jernbanegade i Sønderborg har solgt en kupon med så stor en gevinst på, og han er meget spændt på, hvem det mon er.
  